CELEX: 32020R0231
Language: hu
Date: 2020-02-18 00:00:00
Title: A Tanács (EU) 2020/231 Rendelete (2020. február 18.) az egyes halászati termékekre vonatkozó autonóm uniós vámkontingensek 2019 és 2020 közötti időszakra való megnyitásáról és kezeléséről szóló (EU) 2018/1977 rendelet módosításáról

20.2.2020   
               
               
                  HU
               
               
                  Az Európai Unió Hivatalos Lapja
               
               
                  LI 47/1
               
            
         A TANÁCS (EU) 2020/231 RENDELETE
         (2020. február 18.)
         az egyes halászati termékekre vonatkozó autonóm uniós vámkontingensek 2019 és 2020 közötti időszakra való megnyitásáról és kezeléséről szóló (EU) 2018/1977 rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 31. cikkére,
         tekintettel az Európai Bizottság javaslatára,
         mivel:
         
                     (1)
                  
                  
                     Az (EU) 2018/1977 tanácsi rendelet (1) egyes halászati termékekre vonatkozóan autonóm uniós vámkontingensek megnyitásáról és kezeléséről rendelkezik a 2019 és 2020 közötti időszakra. Annak érdekében, hogy a 2019 és 2020 közötti időszakban az uniós feldolgozóipar számára biztosított legyen a megfelelő ellátás, megfelelő mennyiségek kerültek megállapításra az egyes vámkontingensek tekintetében.
                  
               
                     (2)
                  
                  
                     Az (EU) 2018/1977 rendelet mellékletében felsorolt, a 09.2750 rendelésszámú vámkontingensen belül a 35 TARIC-kódú ex 0305 20 00 KN-kód alá tartozó termékek a „kemény halikra, megmosva, megtisztítva a hozzátapadt szervektől és egyszerűen sózva vagy sós lében pácolva, kaviárpótló-gyártás céljára” leírásnak megfelelő egyedüli termékek.
                  
               
                     (3)
                  
                  
                     Az (EU) 2018/1977 rendeletet megelőző (EU) 2015/2265 tanácsi rendelet (2) értelmében az érintett vámkontingens a „kemény halikra, megmosva, megtisztítva a hozzátapadt szervektől és egyszerűen sózva vagy sós lében pácolva, kaviárpótlóként való feldolgozás céljára” árumegnevezésnek megfelelő termékekként ugyanakkor a 20 TARIC-kódú ex 1604 32 00 KN-kód alá tartozó termékekre hivatkozott.
                  
               
                     (4)
                  
                  
                     A két rendelet között az ugyanarra a rendelésszámra vonatkozó KN-kódok tekintetében fennálló eltérés megnehezítette az uniós feldolgozóipar számára a vonatkozó rendelkezések értelmezését és a két KN-kód közötti különbség megértését. Az egyértelműség ezen hiánya negatív hatást fejtett ki az uniós feldolgozóiparra.
                  
               
                     (5)
                  
                  
                     Helyénvaló a 09.2750 rendelésszámú vámkontingenshez tartozó termékek jegyzékét úgy módosítani, hogy az – egy 1 éves korlátozott időtartamig – magában foglalja a 20 TARIC-kódú ex 1604 32 00 KN-kódot is. Egy olyan lábjegyzettel is ki kell egészíteni az (EU) 2018/1977 rendeletet, amely utal az említett KN- és TARIC-kódokra és a 2019. január 1-jétől 2019. december 31-ig tartó időszakra.
                  
               
                     (6)
                  
                  
                     Az (EU) 2018/1977 rendeletet ezért ennek megfelelően módosítani kell.
                  
               
                     (7)
                  
                  
                     Az (EU) 2018/1977 rendelet által megnyitott vámkontingensek alkalmazási időszaka az első évben 2019. január 1-jétől 2019. december 31-ig tart. Mivel biztosítani kell a gazdasági szereplők közötti egyenlő bánásmódot, valamint figyelembe kell venni, hogy a 09.2752 rendelésszámú vámkontingens még nem merült ki, ezt a rendeletet indokolt 2019. január 1-jétől kezdődő hatállyal visszamenőlegesen alkalmazni, hogy a kemény halikrát (késztermék) felhasználó gazdasági szereplők korlátozott ideig megszakítás nélkül továbbra is igénybe vehessék a vámkontingens szerinti kedvező vámtételt. Ennélfogva e rendeletnek haladéktalanul hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2018/1977 rendelet mellékletének harmadik sora (09.2750. rendelésszám) a következőképpen módosul:
            
                        1.
                     
                     
                        a „KN-kód” címsor alatti bejegyzés a következőképpen módosul:
                        „ex 0305 20 00
                        ex 1604 32 00”;
                     
                  
                        2.
                     
                     
                        a „TARIC-kód” címsor alatti bejegyzés a következőképpen módosul:
                        „35
                        20”;
                     
                  
                        3.
                     
                     
                        a „leírás” oszlop a „kaviárpótló-gyártás céljára” szavak után a következő lábjegyzettel egészül ki:
                        „A 1604320020 TARIC-kód esetében ez a vámkontingens 2019. január 1-jétől 2019. december 31-ig alkalmazandó.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 18-án.
            
               
                  a Tanács részéről
               
               
                  az elnök
               
               Z. MARIĆ
            
         
         
            (1)  A Tanács (EU) 2018/1977 rendelete (2018. december 11.) az egyes halászati termékekre vonatkozó autonóm uniós vámkontingensek 2019 és 2020 közötti időszakra való megnyitásáról és kezeléséről (HL L 317., 2018.12.14., 2. o.).
         
            (2)  A Tanács (EU) 2015/2265 rendelete (2015. december 7.) az egyes halászati termékekre vonatkozó autonóm uniós vámkontingensek 2016–2018 közötti időszakra való megnyitásáról és kezeléséről (HL L 322., 2015.12.8., 4. o.).